google/wiki40b huggingface dataset:
Stanica Nivy

Popis budovy

Budova bude mať päť podlaží, pričom dve z nich budú pod zemou. Na prvom podzemnom podlaží bude na rozlohe približne 30-tisíc m² samotná stanica, na druhom parkovisko. Súčasťou autobusovej stanice bude viac ako 2 000 parkovacích miest. Približne polovica z nich bude v suteréne.
V budove sa budú nachádzať autobusové nástupištia a pokladne, obchodné prevádzky a služby v troch nadzemných podlažiach a zelená strecha budovy s parkom a chodníkmi. Na okraji komplexu sa bude nachádzať 125 metrov vysoká kancelárska veža s názvom Nivy Tower, ktorá bude najväčšou na Slovensku. Vedľa komplexu na rekonštruovanej ulici Mlynské Nivy sa bude nachádzať prvý podzemný kruhový objazd na Slovensku.
Breuil-la-Réorte

Poloha

Obec má rozlohu 16,07 km². Najvyšší bod je položený 63 m n. m. a najnižší bod 21 m n. m.

Obyvateľstvo

Počet obyvateľov obce je 390 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Montgé-en-Goële

Poloha

Obec má rozlohu 11,56 km². Najvyšší bod je položený 200 m n. m. a najnižší bod 80 m n. m.

Obyvateľstvo

Počet obyvateľov obce je 690 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Portet

Poloha

Obec má rozlohu 7,89 km². Najvyšší bod je položený 249 m n. m. a najnižší bod 111 m n. m.

Obyvateľstvo

Počet obyvateľov obce je 170 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Prijedor

História

Prijedor je prvýkrát spomenutý v historických dokumentoch ako pevnosť na konci 17. storočia. Napriek tomu mnoho dôkazov svedčí o tom, že trvalé osídlenie tu bolo už od doby Rímskej ríše.
Čoskoro po svojom vzniku sa stalo mesto dôležitým remeselným centrom. Obchod uľahčovali ako už existujúce cesty, tak aj rieka Sana. K ďalšej akcelerácii rastu mesta došlo v roku 1873, keď za vlády Barona Hirscha sem bola zavedená železnica. V roku 1901 zachvátil mesto veľký požiar čo malo za následok vypracovanie plánu na výstavbu moderného mesta.
Dargies

Poloha

Obec má rozlohu 14,42 km². Najvyšší bod je položený 189 m n. m. a najnižší bod 120 m n. m.

Obyvateľstvo

Počet obyvateľov obce je 241 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Abeliti

Abeliti bola severoafrická kresťanská sekta (4. storočie až 5. storočie po Kr.), ktorá neuznávala manželstvo.
Saint-Avre

Poloha

Obec má rozlohu 3,64 km². Najvyšší bod je položený 1 229 m n. m. a najnižší bod 443 m n. m.

Obyvateľstvo

Počet obyvateľov obce je 792 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Juraj Ursíny

Životopis

Ľudovú školu navštevoval v Banskej Bystrici-Radvani, 1917-1925 na gymnáziu v Banskej Bystrici, 1925-1930 na vysokej škole veterinárnej v Brne, 1931 MVDr. Významný odborník št. veterinárnej služby na Slovensku, zakladateľ a budovateľ viacerých odborných veterinárnych pracovísk, autor zlepšovacích návrhov. Počas SNP náčelník veterinárnej služby 1. čs. armády na Slovensku, súčasne náčelník poľnej nemocnice v Banskej Bystrici-Podlaviciach (1944). Po ústupe Povstania do hôr bojoval s partizánskymi skupinami v kremnických horách až do oslobodenia Banskej Bystrice, potom ako prvý posádkový veterinár organizoval veterinárnu službu v Banskej Bystrici (po oslobodení). Spolupracovník na výskume a výrobe vakcíny proti nákazlivej obrne a tzv. adsorbátovej vakcíny proti červienke ošípaných. Venoval sa aj problematike hynutia mláďat a neskôr skúmal besnotu líšiek a jej prenos na hospod. zvieratá. Autor publikácie o nákazlivej obrne ošípaných, spoluautor publikácií o besnote, brucelóze a i., publikoval veterinárnu problematiku v odborných časopisoch. Prekladal z nem.,ruš.,maď. a poľ..
Orsobia

Orsobia (starogr. Ὀρσοβία – Orsobia) je v gréckej mytológii dcéra Heraklovca Déifonta a jeho manželky Hyrnétho, dcéry argejského kráľa Temena.
Orsobia a jej bratia Antimenes, Xanthippos a Argeios sa narodili v meste Epidauros, ležiacom na východe Argolidy. Ich matka Hyrnétho do Epidauru prišla z Argu kvôli nezhodám s bratmi, ktorým sa nepáčilo, že ich otec Temenos favorizoval svoju dcéru a jej schopného manžela viac, ako ich. I keď jej bratia nakoniec dosiahli svoj cieľ, ktorým bol trón v Argu, aj naďalej im nedali pokoj. Ich ďalšou snahou bolo svoju sestru od manžela odlákať. Keď neuspeli, bratia Kerynes a Falkes prišli na nápad, že ju unesú. Po únose ich potom Déifontes prenasledoval a hneď ako ich dohonil, šípom skolil Keryna, ale na Falka, ktorý držal Hyrnétho, sa neodvážil vystreliť, lebo sa bál, že schybí. Keď sa ju potom snažil dostať z jeho zovretia, Hyrnétho bratom navlačovaná, počas ich zúrivého boja na následky zranení umrela.
Déifontes a jeho deti potom jej mŕtve telo pochovali, nad hrobom jej následne dali vybudovať héroón a okrem iných pôct ustanovili, že z olív a z plodov iných stromov, ktoré vyrastú na tomto okrsku, nesmie nikto nič odniesť, ale všetko sa musí nechať v zemi zasvätenej Hyrnétho. Miesto, kde ju pochovali, dostalo meno Hyrnéthion.
Podľa antického autora Pausania sa Orsobia stala manželkou Aigimiovho syna Pamfyla, ktorý neskôr zahynul aj so svojim bratom Dymom v boji proti Dórom.
Majstrovstvá sveta v metlobale

História

Majstrovstvá sveta v metlobale sa prvý krát konali v roku 2012 v Oxforde v Spojenom kráľovstve, zúčastnilo sa ho 5 krajín. Majstrom sa stali reprezentanti Spojených štátov ktorí vo finále porazili Francúzsko.
Druhé majstrovstvá sa konali v Burnaby v Kanade. Počet súťažiacich tímov sa zvýšil na sedem. Majstrom sveta na rok 2014 sa stal už druhýkrát tím Spojených štátov amerických pred druhou Austráliou.
V roku 2016 vo Frankfurte sa na majstrovstvách po prvýkrát predstavili reprezentanti Slovenska spolu s 20 súťažiacimi. Svoj prvý titul vyhrala Austrália, Slováci obsadili sedemnástu pozíciu.
Majstrovstvá sveta 2018 sa konali vo Florencii v Taliansku s 29 súťažiacimi. Tretí titul získali metlobalisti z USA, Slováci skončili dvadsiaty šiesty.
La Chapelle-au-Riboul

Poloha

Obec má rozlohu 13,1 km². Najvyšší bod je položený 255 m n. m. a najnižší bod 137 m n. m.

Obyvateľstvo

Počet obyvateľov obce je 513 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Systém (kybernetika)

Hranica a okolie

Hranica systému vymedzuje samotný systém alebo oddeľuje viac systémov. Logická hranica je pomyselnou hranicou a vymedzuje podsystémy v rámci systému, avšak okolie systému je už „viditeľnou“ hranicou. Prvky vnútri hranice ovplyvňujú chovanie systému.

Systém v teórii riadenia

V systémoch môže nastať spätná väzba, keď výstupná veličina spätne ovplyvňuje vstupnú veličinu, a teda aj samotný systém. Každý systém má teda tendenciu byť nestabilný, a preto môže niekedy pomôcť implementácia tzv. regulátorov. Je tu vidieť analógiu s logickými obvodmi. Existujú štúdie, ktoré poskytujú matematický aparát pre popis systémov (deferenciálny, fourierov a pod.).
Wendy Lawrenceová

Štúdium a zamestnanie

Absolvovala strednú školu Fort Hunt High School v meste Alexandria vo Virgínii a potom pokračovala v štúdiu na vojenskej námornej akadémii US Naval Academy. Ukončila ho v roku 1981.
Po niekoľkých rokoch pokračovala vo vysokoškolskom štúdiu na Massachusettskom technologickom inštitúte a Woods Hole Oceanographic Instition. Slúžila ako armádna pilotka helikoptéry.
Od roku 1992 bola členkou jednotky kozmonautov NASA v Houstone.
Chorvátske národné futbalové mužstvo na Majstrovstvách sveta 2006

Žreb

Chorvátske mužstvo sa žrebovaním dostalo do Skupiny F. Jeho súpermi v základnej skupine boli mužstvá Brazílie, Austrálie a Japonska.

Zápasy

Chorvátsko na Majstrovstvách sveta 2006 odohralo tri zápasy v skupine, z ktorých dva remizovalo a jeden prehralo. So ziskom 2 bodov nepostúpilo do osemfinále a skončilo svoje účinkovanie na záverečnom turnaji.
Bang Bang Bang (Big Bang)

Príprava

Prvý teaser s názvom „Bang Bang Bang“ vyšiel 27. mája. Jang Hjon-sok (výkonný riaditeľ YG Entertainment) sa vyjadril, že skladba je „najsilnejšou hudbou, akú ste kedy počuli“.

Vydanie a propagácia

Skladba „Bang Bang Bang“ dosiahla za prvý týždeň predajnosť 339 856 digitálnych kópií. V digitálnom rebríčku Gaon obsadila 1. miesto. Na konci júna sa umiestnila na prvom mieste mesačného rebríčka Gaon so 681 111 predanými kópiami. Miliónovú hranicu skladba v Južnej Kórei prekročila 13. augusta.
V Billboardovom rebríčku Svetové digitálne piesne sa skladba umiestnila na prvom mieste a hneď za ňou nasledovala aj pieseň „We Like 2 Party“, čím sa zopakoval úspech M. Spolu s Psy-om tak boli jedinými kórejskými interpretmi, ktorým sa podarilo získať prvé dve priečky v tomto rebríčku dvakrát. 
Vo Francúzsku „Bang Bang Bang“ obsadila 194. miesto a bolo to prvý raz, čo sa kórejský interpret umiestnil vo francúzskom rebríčku singlov.

Kritika

Od hudobných kritikov si „Bang Bang Bang“ vyslúžila pozitívne ohlasy. Americký Fuse pochválil videoklip slovami: „Podľa očakávaní je videoklip presahujúcou záležitosťou, kde chlapci sebavedomo predviedli divoký vzhľad, účesy a módu v neónovo zafarbenom svete.“ Billboard nazval skladbu „peckou“ a pochválil ich módu s tým, že všetko bolo na mieste. Kórejský Star News sa vyjadril, že „tohtoročné tornádo Big Bang je silnejšie ako sa čakalo a ich hudba má od vydania piesne „Lies“ silné základy“. „Bang Bang Bang“ si získala obdiv fanúšikov, verejnosti aj kritikov, čo len poukazuje na fakt, akí sú Big Bang ako skutoční umelci úspešní.

Videoklip

Choreografkou bola Parris Goebel, ktorá predtým pracovala na Tchäjangovej „Ringa Linga“ a „Good Boy“ dua GD X Tchäjang. Režisérom bol So Hjon-sung, ktorý predtým režíroval videoklipy k piesňam „Fantastic Baby“ a „Bae Bae“. Podľa Billboardu sa v Amerike aj vo svete videoklip k piesni umiestnil na prvom mieste K-popových videoklipov s najväčším počtom pozretí za mesiac jún.
Domalain

Poloha

Obec má rozlohu 33,54 km². Najvyšší bod je položený 108 m n. m. a najnižší bod 45 m n. m.

Obyvateľstvo

Počet obyvateľov obce je 1 929 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Messerschmitt Me 264

Vznik a vývoj

Pôvodný dizajn Me 264 vychádzal z Messerschmittovho ďalekonosného prieskumného bombardéra P.1061 z konca 30. rokov. P.1061 bol podobný projektu P.1062, ale na rozdiel od neho mal 4 motory Daimler-Benz DB 601 V 12 a pohonný systém DB 606. V roku 1941 dostal Messerschmitt objednávku na 4 prototypy stroja P.1061, neskôr bol počet zredukovaný na 3.
Postup v týchto projektoch bol pomalý, ale keď Nemecko vyhlásilo vojnu USA, začalo sa Ríšske ministerstvo letectva vážne zaujímať o projekt transatlantického bombardéra. Výsledkom boli návrhy mohutných 6-motorových bombardérov s veľkou nosnosťou bômb – Junkers Ju 390, Focke Wulf Ta-400 a Me 264 B. Pretože Junkers Ju 390 používal mnoho komponentov z Ju 290, bol nakoniec vybraný tento návrh. Aj napriek tomu nebolo od projektu Me 264 upustené, pretože nemecké vojnové námorníctvo (Kriegsmarine) potrebovalo hliadkovacie lietadlo, ktoré by nahradilo Focke Wulf Fw 200 Condor. Nakoniec bolo rozhodnuté postaviť dva prototypy  prieskumného bombardéra Me 264 A s dlhým doletom. 
Prvý prototyp, Me 264 V1, vzlietol 23. decembra 1942. Najprv bol poháňaný štyrmi motormi Jumo 211J, v roku 1943 boli vymenené za silnejšie motory BMW 801G. Skúšky ukázali početné menšie chyby a ovládanie sa ukázalo ako veľmi komplikované. Jedna z nevýhod bolo veľmi vysoké plošné zaťaženie krídla. Vysoké plošné zaťaženie krídel viedlo k mnohým problémom, počnúc zlou letovou stabilitou až po zlú manévrovateľnosť a nutnosť vyššej vzletovej rýchlosti. Prvý prototyp nebol vybavený zbraňami či pancierovaním, ale nasledujúce prototypy, Me 264 V2 mali pancierované motory, priestory posádky aj strelísk. Nakoniec však bolo rozhodnuté dokončiť Me 264 V2 bez defenzívnej výzbroje. Tretí prototyp Me 264 V3 mal byť vybavený výzbrojou a pancierovaním na kritických miestach.  
V roku 1943 prestalo mať Kriegsmarine záujem o Me 264 a obrátilo pozornosť k Junkersu Ju 390. Následne bol v októbri roku 1943 vývoj zastavený. Neskôr bol prototyp Me 264 V2 zničený pri nálete. Dňa 18. júla 1944 bol pri ďalšom nálete poškodený prvý prototyp Me 264 V1, ktorý medzičasom vstúpil do služieb Transportstaffel 5 a nikdy nebol opravený. Tretí prototyp, ktorý nebol dokončený, bol zničený pri tom istom nálete.

Špecifikácia

Me 264 bol štvormotorový ťažký bombardér hornoplošnej koncepcie. Krídla mal vyrobené z kovu, (na rozdiel od väčšiny lietadiel Luftwaffe v posledných rokoch vojny). V nose lietadla bol guľomet. Me 264 mal mnoho moderných prvkov: kolesá s veľkým priemerom, hlavné prístroje zabudované v krídlach. Plánovaná výzbroj sa mal skladať z guľometov vo  streleckých vežiach na bokoch trupu. Bombardér však mal tenké pancierovanie a málo guľometov, pretože sa muselo šetriť na hmotnosti, s úmyslom zväčšiť množstvo neseného paliva a tým aj dolet. Pretože cesta bombardéra cez Atlantik do Ameriky by bola veľmi dlhá, boli v lietadle aj priestory s posteľami pre posádku.
Monthiers

Poloha

Obec má rozlohu 7,37 km². Najvyšší bod je položený 199 m n. m. a najnižší bod 87 m n. m.

Obyvateľstvo

Počet obyvateľov obce je 157 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Préseau

Poloha

Obec má rozlohu 6,34 km². Najvyšší bod je položený 99 m n. m. a najnižší bod 49 m n. m.

Obyvateľstvo

Počet obyvateľov obce je 1 895 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Carnotov cyklus

Carnotov cyklus, Carnotov obeh alebo Carnotov proces je ideálny tepelný obeh pozostávajúci z vratných zmien (dvoch adiabát a dvoch izoteriem), ktorý prebieha medzi dvoma kúpeľmi rôznej teploty. Má najvyššiu možnú tepelnú účinnosť v danom rozsahu teplôt.
Carnotov cyklus opisuje prácu ideálneho tepelného stroja a vyvodzuje jeho maximálnu teoretickú účinnosť. Teoreticky tento cyklus prvýkrát opísal Nicolas Léonard Sadi Carnot, po ktorom je aj pomenovaný.
Dampierre-Saint-Nicolas

Poloha

Obec má rozlohu 3,94 km². Najvyšší bod je položený 136 m n. m. a najnižší bod 14 m n. m.

Obyvateľstvo

Počet obyvateľov obce je 521 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Toyota Celica GT-4

ST165 (1986-1989)

GT-4 koncept začal s prototypom kabrioletu na Tokyo Motor Show v roku 1985. Biele auto s burgunským interiérom je prvý automobil s názvom Celica GT-4. Kabriolet sa do výroby nedostal, ale koncept prešiel do modelu liftback, ktorý sa začal vyrábať v októbri roku 1986.
ST164 GT-4 sa odlišuje od sériovej Celicy svojim predným nárazníkom, ktorý má väčšie otvory a "GT-Four" nálepky na dverách. Interiér GT-4 je pôvodný až na prepínač uzávierky diferenciálu pri ručnej brzde. Celica GT-4 bola aktualizovaná v októbri roku 1987. Rovnako ako na iných Celicách s pohonom predných kolies, aj model ST164 dostal nové mriežky chladiča, zadné svetlá a zliatinové disky kolies. Exportné verzie mali tiež výraznejšie bočné spojlery a predné kruhové hmlové svetlá. Stredový diferenciál bol zmenený z ručne uzamykateľného na samosvorný s viskóznou spojkou. GT-4 bol uvedený na trh v USA ako All-Trac Turbo a v Kanade ako 4WD Turbo.
Pred rokom 1988 nebol model ST165 predávaný v Severnej Amerike s výnimkou vozidiel 77 Special Edition, ktorá pripomínala vyhraný šampionát IMSA GTO. ST165 bolo jediné predávajúce sa auto s prvou verziou motora 3S-GTE. Tento motor produkoval výkon od 182 do 190 koní (v závislosti na trhu a modelovom roku) a krútiaci moment 249 Nm.

ST185 (1990-1993)

GT-Four A bol uvedený na trh USA ako All-Trac Turbo. Z 5000 postavených GT-Four RC ostalo v Japonsku 1800, 3000 bolo vyvezených do Európy, 150 do Austrálie a zvyšné kusy boli určené pre ostatné trhy.

ST205 (1994-1999)

GT-4 ST205 sa začala vyrábať pre japonský trh vo februári 1994, pre austrálsky, európsky a britský uprostred roka. Táto verzia bola najsilnejšia vyrábaná Celica, ktorej upravený 3S-GTE motor produkoval výkon medzi 239 a 255 koní. ST205 silne ovplyvnila Toyota Team Europe a konečná verzia GT-4 mala kvôli zníženiu hmotnosti hliníkové kapoty a predné blatníky, 4-kanálový ABS, zlepšené CT20B turbodúchadlá a "Super Strut Suspension" pruženie. Bolo postavených 25 000 homologovaných vozidiel pre vstup Toyoty do Majstrovstiev sveta v rely. Rely vozidlá ST205 boli vybavené štandardnými vzperami McPherson. Z 2500 postavených GT-4 WRC ostalo v Japonsku 2100, 300 bolo vyvezených do Európy, 77 do Austrálie a ostatné putovali na iné trhy.
Pre rok 1996, ST205 dostal drobné zmeny, ako 6-lúčové zliatinové disky, projektorové svetlomety, tvarované bočné spojlery a prepracovaný zadný spojler. Zadný vysoký WRC spojler nebol k dispozícii pre faceliftovaný model, ale vrátil sa po druhých menších zmenách v roku 1997.
Quentin Bryceová

Kariéra

Väčšinu svojej kariéry strávila v školstve, v roku 1968 bola ako prvá žena v histórii prijatá medzi učiteľov na University of Queensland, kde pôsobila do roku 1983.
Roku 2003 bola vymenovaná guvernérkou štátu Queensland vo funkcii do roku 2008. 13. apríla 2008 ju premiér Kevin Rudd menoval po formálnom súhlase Jej Veličenstva Alžbety II. generálnou guvernérkou Austrálie.
5. septembra 2008 zložila prísahu a nahradila svojho predchodcu Michaela Jefferyho ako prvá žena na tomto poste. Funkciu vykonávala do 28. marca 2014, kedy zložil prísahu jej nástupca Sir Peter Cosgrove.
Tréguidel

Poloha

Obec má rozlohu 6,56 km². Najvyšší bod je položený 117 m n. m. a najnižší bod 82 m n. m.

Obyvateľstvo

Počet obyvateľov obce je 615 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
The Soulmen

Aktivity členov po rozpade

Po rozpade skupiny Dežo Ursíny založil The New Soulmen. Fedor Frešo sa zoznámil s Mariánom Vargom, ktorý ho pozval do skupiny Prúdy, kde nahradil vyhodeného Vladimíra Kaššaya. K Prúdom sa pridal spolu s Frešom aj Vladimír Mallý, ktorý nahradil bubeníka Ľubomíra Dolinského.

Vplyvy

The Soulmen boli ovplyvnení bluesrockovým psychedelickým triom Cream.
Deneb Algiedi

Deneb Algiedi (δ Cap / δ Capricorni) alebo zriedkavejšie Scheddi je hviezda v súhvezdí Kozorožec. Jej názov pravdepodobne pochádza z názvu Dhanab al Jady prekladaného ako „chvost kozorožca“ alebo jednoducho „chvost kozy“. Táto, pre malé ďalekohľady nezaujímavá hviezda, je spektroskopická a súčasne zákrytová premenná dvojhviezda typu Algol. Jej jasnosť kolíše v rozsahu 2,9 až 3,1 mag. v perióde 24,5 hodín. Takéto malé zmeny jasnosti sa dajú voľným okom len ťažko postrehnúť. Vo vzdialenosti 2´ obieha hlavnú zložku sprievodca s jasnosťou 12,5 mag.
Aomori (prefektúra)

Aomori (jap. 青森県 – Aomori-ken) je jedna zo 47 prefektúr Japonska. Nachádza sa v regióne Tóhoku v najsevernejšej časti ostrova Honšú. Hlavné mesto je Aomori. Aomori bolo pomenované podľa zálivu Aomori (青森湾; Aomori-wan).
Prefektúra má rozlohu 9 606,26 km² a k 1. októbru 2005 mala 1 436 6288 obyvateľov.
Cazaux-Villecomtal

Poloha

Obec má rozlohu 4,13 km². Najvyšší bod je položený 275 m n. m. a najnižší bod 157 m n. m.

Obyvateľstvo

Počet obyvateľov obce je 88 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ringier Axel Springer

Ringier Axel Springer Slovakia, a. s., (aj Ringier Axel Springer SK alebo RAS) je jedno z najväčších multimediálnych vydavateľstiev na Slovensku. Časť online portfólia dlhodobo patrí medzi najnavštevovanejšie slovenské internetové portály. Viaceré sú jednotkami vo svojich segmentoch. Do portfólia spoločnosti patrili značky ako Nový Čas, jeho online verzia Čas.sk, Nový Čas pre Ženy a významné produkty ako Azet.sk a Aktuality.sk. V auguste 2018 boli viaceré tituly predané konkurencii a Ringier Axel Springer SK zostáva pôsobiť už len v digitálnom priestore. Materská firma Ringier sídli v Zürichu, zamestnáva celkovo približne 7 500 zamestnancov a v roku 2015 dosiahla EBITDA 96,1 milióna CHF.

Spojenie s Azet v 2016

Po spojení so spoločnosťou Azet.sk, a. s., ktoré nastalo 1. júna 2016, sa Ringier Axel Springer Slovakia stal najväčším prevádzkovateľom internetového obsahu na Slovensku. Ringier Axel Springer Slovakia zamestnáva viac ako 800 ľudí v Bratislave, Žiline a Košiciach. Je súčasťou švajčiarsko-nemeckej vydavateľskej skupiny Ringier Axel Springer Media AG, ktorá je vedúcou integrovanou multimediálnou korporáciou v strednej a východnej Európe.
V novembri 2017 Dubec potvrdil, že Ringier Axel Springer Slovakia, a.s. predáva denník Nový Čas aj týždenník Nový Čas Nedeľa, ako aj ich online rozšírenia spoločnosti FPD Media finančníka Antona Siekela, ktorý má svoje vydavateľstvo Publishing House. Dubec: „Predávame náš denník a tlačené magazíny s cieľom ešte viac zvýrazniť profil nášho portfólia, ako vedúceho digitálneho vydavateľstva na Slovensku."   Po získaní domény a obchodnej značky Aktualne.sk od News and Media Holding a.s. bude táto zlúčená s portálom Aktuality.sk, ktorý je už súčasťou online portfólia Ringieru a dôjde k zväčšeniu redakčného tímu. Uskutočnenie akvizície sa očakávalo v polovici roka 2018.
Kurinec (Rimavská Sobota)

Kurinec je mestská časť Rimavskej Soboty.
Nachádza sa približne 4 km na juh od stredu mesta a prístup je po ceste cez mestskú časť Včelinec. Z mesta sem vedie aj cyklotrasa a v letnom období tu premáva turistický vláčik. 
Na južnom okraji leží na riečke Ľukva rovnomenná vodná nádrž, na brehoch ktorej je rekreačné stredisko. Pre návštevníkov sú k dispozícii aj bazény s pitnou a termálnou vodou, ubytovanie v súkromných chatách a kemping. Sú tu vybavené športoviská a pri vodnej nádrži je možnosť požičania si člnov a vodných bicyklov. Bohatú ponuku uzatvára možnosť rybolovu a jazdy na koni a široké okolie je popretkávané sieťou turistických chodníkov. V blízkosti priehrady je na jej pravom brehu prírodná rezervácia Kurinecká dubina.

Turistika

Cez mestskú časť a jej okolie vedie niekoľko vyznačených turistických chodníkov, ktoré sa pripájajú na Chodník Márie Széchy.
Toyota MR2

Pretekárske verzie

Automobily Toyota MR2 sa pravidelne zúčastňovali v pretekoch cestovných automobilov Super GT.

Toyota 222D

Išlo o prototyp vyvíjaný automobilkou a tímom Toyota Motorsport GmbH pôvodne pre Skupinu B a neskôr Skupinu S. Automobil bol vyvíjaný z dôvodu, že pretekárska Toyota Celica TCT nebola plne konkurencieschopná na neafrických rely súťažiach. Typ 222D bol postavený na základe roadsteru MR2 prvej generácie. Skôr ako bol vývoj automobilu dokončený, bola Skupina B zrušená. Automobil mal vážiť 750 kg a dosahovať výkon 560 kW/761 koní. Pri vývoji boli vyrobené spolu 3 prototypy s pohonom zadných ale aj všetkých kolies.
Prototyp vozu se predstavil na festivale Goodwood Festival of Speed.
Ceruzit

Charakteristika

Tento minerál vytvára kopijovité, tabuľkovité alebo ihličkovité kryštály, ktoré sú štiepateľné podľa prizmatických plôch. Vyskytuje sa aj ako drobnozrnné kríčkovité alebo hviezdicovité agregáty. Je to bezfarebný minerál, priesvitný až priehľadný, niekedy sfarbený prímesami. Vryp je biely, lesk diamantový.

Vznik

Vzniká predovšetkým v oxidačnej zóne olovených a polymetalických ložísk.

Poznávanie

Na rozdiel od iných uhličitanov sa nerozpúšťa v kyseline chlorovodíkovej. V kyseline dusičnej šumí.
Versaugues

Poloha

Obec má rozlohu 10,86 km². Najvyšší bod je položený 329 m n. m. a najnižší bod 240 m n. m.

Obyvateľstvo

Počet obyvateľov obce je 207 (2011).
Nasledujúci graf zobrazuje vývoj počtu obyvateľov v obci.
Zdroje: INSEE